જીવનના અનેક ચડાવ ઉતાર વચ્ચેથી બહાર આવીને, નોકરી છોડીને હિન્દી ફિલ્મોમાં હીરો બનવાની, ત્યાંથી નિષ્ફળ થઈ સફળતા માટે સતત સંઘર્ષ કરવાની, એમ. પી બની જનતા માટે કામ કરવાથી લઈ આરોપોમાં ઘેરાઈને રાજીનામું આપવાની, સફળતા અને નિષ્ફળતાની અનેક સીમાઓ સતત જોવાની, મૃત્યુના મુખમાંથી પાછા ફરવાની, ફરી બેઠા થવાની અને સતત સંઘર્ષ કરી પોતાના સ્તરને ગુમાવ્યા વગર ટકી રહેવાની તેમની ક્ષમતા તેમને ભારતના લોકોના હ્રદયમાં મહાનાયક બનાવે છે, એવા નાયક જેમનું સ્થાન કરોડો લોકોના હૈયામાં અવિચળ છે – લોકોના મનમાં તેઓ બેતાજ શહેનશાહ છે.